Puidurike

Puidurike on puidus tekkinud muudatus või kõrvalekaldumine normaalsest ehitusest. Puidurike alandab puidu kvaliteeti või teeb puidu osaliselt või täielikult kasutuskõlbmatuks.Untera, H., Veibri, U. 2006. Puidurikked. Puiduteadus. Saarmann, E., Veibri, U. (toim). Vali Press OÜ. lk 433-450. 

Puidurikked jagunevad looduslikeks ja inimtekkelisteks. Looduslikud rikked võivad tekkida puu kasvamisest või puuliigi eripäradest.

Puidurikked on näiteks mäda- või tulioksad, puidusine, lõhed, kaldkiulisus (keerdkasv), ränipuit, salmilisus,  vaigupesad, silmad, kõverused, mõlud, putukvigastused, mädanik, mehaaniline vigastus, kaksiksäsi ja võõrlisandid.

 Looduslikud rikked 

 Lõhenemine 
Puidu kahanemisel tekkinud sisejõud ületavad puidutugevuse piiri. On säsi-, ring-, külma- ja kuivamislõhed.

 Säsilõhe on puidu kuivamisel tekkiv süüsuunaline lõhenemine.
 Ringlõhe on puidus esinev ristsuunaline lõhenemine, mis tekib puidukiudude ümber ringikujuliselt.
 Külmalõhe on madalatel temperatuuridel puidus tekkiv lõhenemine.
 Kuivamislõhe on ebaühtlase kuivamise tagajärjel tekkinud rike.
 Pikselõhe on radiaallõhe või mitmesuguse sügavusega renn.

 Seenkahjustused 
Seenkahjustused muudavad puidu värvi.

 Sinetus on levinud männil, vahtral ja paljudel teistel puuliikidel. Elusates puudes vähese hapniku tõttu sinetus ei teki.
 Pruunmädanik esineb ainult pehmetes puitudes ja hävitab puidu tselluloosi.
 Kuiv mädanik
 Südamemädanik kahjustab puidu südamikku puutüve keskel.
 Märgmädanik tekib märja ja kuiva keskkonna vaheldumisel.
 Valgemädanik

 Tüve vormirikked 

 Tüüakus on ümarmaterjali tüükaosa läbimõõdu või laiuse järsk suurenemine.
 Kõverus on kõverdumine pikisuunas.

 Puidu ehituse rikked 

 Kaldkiulisus on puidukiudude kõrvalekaldumine pikiteljest.
 Salmilisus on puidukiudude looklev või segipaisatud asetus.
 Mõlu on ülekasvanud kuivanud puidu ala tüves, mille pinnal on radiaalne lõhe.
 Okslikkus on oksade olemasolu ja paratamatu puidurike.

 Biokahjustused 

 Tõugurikked on putukate tekitatud käigud ja avad.
 Parasiittaimede puidukahjustused on avad, mis tekivad parasiittaimede elutegevusest.
 Linnuõõs on linnu tekitatud õõnsus.

 Inimtekkelised rikked 

 Puidu töötlemisel tekkivad rikked: 

 Killu lahti murdumine
 Sisselõige on piki tüve risti lõikamine puidu säsi poole.
 Kaldlõige on lõige nurga all.

 Puidu kuivatamisega tekitatud kahjustused: 

 Kaardumine on puidu pikkuse suunas tekkinud kõverus.
 Lõhenemine on puidukiudude eraldumine.
 Keerdumine on kõverdumine nii pikkuses kui ka laiuses.
 Kausistumine tekib kui laua pind kaardub üle selle laiuse.
 Pinnakõvastumine tekib kui puit või tüved kuivatatakse liiga kiiresti ja pind tõmbub kokku ja surub sisemuse kokku.
 Kärjemädanik tekib kuivatamise ajal sisemiste pingete tõttu, tekkinud radiaalsed ja ringikujulised praod meenutavad kärjemustrit.

 Vaata ka 

 metsanduse mõisteid
 palk
 saematerjal

Viited

Kategooria:Metsandus
Kategooria:Puidutöötlemine